XXXIX. CSALÁD. VARJÚFÉLÉK. 547 



késztem őket, azalatt a fiatalok más fára telepedtek s megzavartak, úgy, 

 hogy újból keresni kellett hollétüket. 



A hollónak az a tulajdonsága, hogy fényes tárgyakat ellopkod, any- 

 iiyira ismeretes, mint egyéb kirivó szokásai: ravaszsága, rablásai, okos- 

 sága stb. A fészekből szedett fiatalok megszelídülnek s ezért mulattató 

 udvari szárnyasokként sok helyt tartják őket. Bizonyos népszerűsége is 

 van s közmondásainkban, gyermekmeséinkben, költészetünkben gyakran 

 találkozunk vele. Ö lévén legnagyobb « fekete* madarunk, a sötét szí- 

 nek képies kifejezésénél természetesen önkény telén hozzája fordulunk, pl : 

 « Hollófürtök «. « Ritka, mint a fehér holló », « Holló volt, hattyú lesz» 

 (fekete haja megőszült). « Fekete hollónak fekete fia, fekete testben fekete 

 lélek: igazi holló » stb. Más mondások életmódjából indulnak: « Hollók 

 vendégeskednek szemén », Holló hollónak nem vájja szemét », « Farkas 

 után holló is élni akar», « Holló nem fél az akasztott embertől », « Holló- 

 természetű* (tolvaj) stb. 



Költőink is gyakran megszólaltatják a népies fölfogást, mely a sötét- 

 ség, gyász, feketeség példázásánál él a hollóval, nemkülönben azt is, mely 

 hírvivő szerepet osztott e madárnak, noha nem az öröm, hanem a 

 szomorúság postása ö. Előbbire tartoznak pl. : 



« Szőke asszony, szőke asszony, 



Fehér hattyú, fehér hattyú ! 



Sorsod olyan fekete, 



Mint a holló, mint a holló ! Petőfi. 



«Mint a holló fényes, barna. 



Kontyra szedett hosszú haja». Gzugzor. 



«Beh szép az a hollómadár! 



Olyan barna, mint a bogár. » Tompa. 



"Jegenyefa tetejében magosán 



Hét holló ül feketében, gyászosan.* (Monostori népdal.) 



Ellenben az utóbbi felfogást bizonyítja ez a székely ballada: 



«Várj meg holló, várj meg, hadd izenjek tőled. 

 Apámnak, anyámnak, jegybéli mátkámnak. 

 Repülj udvarára, szállj le ablakára, 

 Ha kérdi, hol vagyok, 

 Mondjad, hogy rab vagyok.* 



vagy Arany hires balladája, melyben Szilágyi Erzsébet hollóra bizza levelét, 

 hogy vigye el Prágába fiának, Mátyásnak: 



69* 



